Kauno pantomimos teatras

Kauno pantomimos ir plastikos teatras – vienintelis Lietuvoje profesionalus repertuarinis pantomimos žanro teatras. Įsteigtas 1967 m. Kaune. Teatro įkūrėjas rež. Kęstutis Adomaitis (1948-1996). Istorija Kauno pantomimos teatras oficialią veiklą pradėjo 1967 m. aktoriui ir režisieriui K. Adomaičiui Kaune įkūrus savo pantomimos teatrą. Pirmasis spektaklis - „Štai ir mes“ buvo suvaidintas 1968 m. kovo 22 d. d. Spektaklį režisavo, teatro trupę subūręs aktorius K. Adomaitis. 1981 m. Pantomimos teatrui Lietuvos Kultūros ministerija suteikė profesionalaus teatro statusą. Nuo 1982 m. sausio 1 d. Pantomimos teatro trupė pradėjo darbą Kauno dramos teatre. Nuo 1987 m. teatras buvo perkeltas į Kauno filharmoniją. Nuo 1988 rugsėjo mėn. 15 d. įgijo savarankiško teatro statusą ir 1988-2006 m. tęsė veiklą savo teatro patalpose E. Ožeškienės g. 12, Kaune. Nuo 8-to dešimtmečio pradžios teatras gastroliavo užsienyje – Vengrijoje, Lenkijoje, Čekoslovakijoje, vėliau ir Rumunijoje, Vokietijoje, buvusios Sovietų Sąjungos šalyse, dalyvavo tarptautiniuose festivaliuose. 1971 m. teatras pirmą kartą tapo Sąjunginio estrados artistų festivalio „Auksinės kopos” (Nikolajeve) laureatu, 1985 m. XII Pasaulio jaunimo festivalyje Maskvoje teatras taip pat tapo laureatu. Pastatas Kauno pantomimos teatras nuo 2006 iki 2010 m. buvo įsikūręs Kauno kultūros centre „Girstutis“. 2009 m. vasario mėn. Kauno miesto savivaldybė paskyrė teatrui naujas patalpas Kauno senamiestyje M. Daukšos g. 34. Nuo 2010 m. lapkričio mėn. pantomimos teatras įsikūrė ir tęsė veiklą savo naujose stacionariose teatro patalpose (M. Daukšos g. 34, Kaunas). Naujose teatro patalpose parodyta režisieriaus Leszek Czarnota (Vroclavas, Lenkija) premjera "ab origine" (pantomimos spektaklis pagal Oskaro Milašiaus kūrybą). Teatro veikla Pantomimos teatre literatūriniai veikalai perteikiami kūno meno kalba, todėl labai svarbi tampa aktorių ekspresija, plastika, fizinis pasirengimas. Kauno pantomimos teatre vaidina daugiau moterų nei vyrų, todėl naujus sumanymus reikia pritaikyti konkrečiai pantomimos aktorių trupei. Teatro aktoriai: Sigitas Laukagalis, Jūratė Raulinaitytė, Viačeslavas Čistovas, Rita Mečislauskaitė, Marius Sekmokas, Ramutė Keturakytė, Arūnas Katkauskas, Odeta Pečiukevičiūtė ir kt. Režisieriai Kęstutis Adomaitis, meno vadovas, aktorius, režisierius Arūnas Katkauskas, aktorius, režisierius Šaltiniai Nuorodos Teatro svetainė Archyvuota kopija 2021-01-18 iš Wayback Machine projekto.